हॉलीवुड ट्रेड पेपर्स के मुताबिक चीन की सरकारी फिल्म डिस्ट्रीब्यूशन कंपनी 'चाइना फिल्म ग्रुप' पर वॉर्नर ब्रदर्स के 31 मिलियन डॉलर, सोनी के 23 मिलियन डॉलर और फॉक्स स्टूडियो के 23 मिलियन डॉलर बकाया हैं.दरअसल हॉलीवुड फ़िल्मों पर चीन में दो प्रतिशत का अतिरिक्त टैक्स, वैट (वैल्यू एडेड टैक्स) के रूप में लगाया जाता है. जब बड़ी अमरीकी फिल्म निर्माण कंपनियों ने इस फैसले का विरोध किया तो चीन ने इन हॉलीवुड फ़िल्म निर्माण कंपनियों को बकाया पैसा देना बंद कर दिया.चीन चाहता है कि हॉलीवुड निर्माण कंपनियां ये अतिरिक्त कर दें जबकि इन कंपनियों का कहना है कि ये कर उस समझौते की अवमानना है जो पिछले साल फरवरी में विश्व व्यापर संगठन में किया गया था.पिछले साल दोनों देशों के बीच ये तय हुआ था की हॉलीवुड ज्यादा संख्या में अपनी फिल्में चीन में प्रदर्शित करेगा और इसके बदले चीन इन फिल्मों से होने वाले मुनाफे का 25 प्रतिशत हिस्सा इन कंपनियों को देगा.इन कंपनियों की ओर से 'द मोशन पिक्चर एसोसिएशन ऑफ़ अमरीका' चीन से इस मुद्दे को सुलझाने की कोशिश कर रहा है.लेकिन मुनाफा न मिलने के बावजूद भी ये अमरीकी फिल्म निर्माण कम्पनियां चीन में अपनी फिल्में प्रदर्शित कर रही हैं क्योंकि चीन इस वक़्त सबसे फलता फूलता बाज़ार है और हॉलीवुड यहां अपनी पकड़ बनाए रखना चाहता है.(क्या आपने बीबीसी हिन्दी का नया 



एंड्रॉएड मोबाइल ऐप देखा? डाउनलोड करने के लिए यहां क्लिक करें. आप ख़बरें पढ़ने और अपनी राय देने के लिए हमारे 



फेसबुक पन्ने पर भी आ सकते हैं और 



ट्विटर पर फ़ॉलो भी कर सकते हैं.)